open-index/open-wikipedia-markdown huggingface dataset:
הילדה ברנרד

**הילדה שרה ברנרד** (בספרדית: **Hilda Sarah Bernard**, 29 באוקטובר 1920 – 20 באפריל 2022) הייתה שחקנית ארגנטינאית.

## ביוגרפיה
ברנרד נולדה בפוארטו דסאדו, סנטה קרוס, ארגנטינה. אביה היה בריטי, אמה הייתה אוסטרית, והיו לה שני אחים, רקל וחורחה.

לאחר שסיימה את לימודיה בתיכון, ברנרד למדה בקונסרבטוריון הלאומי לאמנות דרמטית, אך עד מהרה החליטה להפסיק את הלימודים, ובחרה בלימודי משחק תחת הדרכתם של אמני משחק ארגנטינאים כמו השחקן והבמאי אנטוניו קוניל קבנלס והשחקנית מריה רוסה גאלו. ב-1941 הופיעה ברנרד בעבודתה הראשונה כחברה בתיאטרון הלאומי סרוונטס כמוכרת אמפנדס ב"מרטין פיירו".

ב-1942 נכנסה ברנרד לעולם הרדיו, כשהיא הצטרפה לרשת הרדיו "אל-מונדו", שם הופיעה במספר סדרות משחק עם שחקנים כמו אוסקר קאסקו ואדוארדו רודי. ברנרד הגיעה להכרה נוספת בתוכניות כמו "No quiero vivir así" ו-"Alguien para querer". ברנרד כיכבה לראשונה בקולנוע הארגנטינאי ב-1952 בסרט "Mala Gente".

בתיאטרון השתתפה ביצירות "Cuarteto", "Fetiche", "Women For Identity", "One Hundred Years Of Belgrano", "The Last Encounter" והרבה אחרות. ברנרד הופיעה בסרטים רבים: "Vení conmigo" ב-1973, ברומן הפיקרסקי "Autocine Mon amour" ב-1972, "La flor de la mafia" ב-1974 ורבים אחרים.

ב-1989 השתתפה בטלנובלה הארגנטינאית "האישה המסתורית".

ב-1992 השתתפה בתפקיד הראשי בטלנובלה הארגנטינאית "אנטונלה" לצידם של אנדריאה דל בוקה וגוסטבו ברמודס.

ב-1991 השתתפה בטלנובלה הארגנטינאית "סלסטה" לצידם של אנדריאה דל בוקה וגוסטבו ברמודס, וב-1993 השתתפה בטלנובלת המשך בשם "סלסטה, תמיד סלסטה". באותה שנה השתתפה בטלנובלה הארגנטינאית "מנואלה" לצידם של גרסיה קולמנארס וחורחה מרטינס.

ב-1994 השתתפה בסרט הצרפתי-ארגנטינאי "גופות אבודות", לצידו של צ'קי קריו.

בשנים 1995–1997 השתתפה בטלנובלה של המפיקה הארגנטינאית כריס מורנה, "קטנטנות", בתפקידה של כרמן מורן.

בשנים 2002–2003 השתתפה בטלנובלה של המפיקה הארגנטינאית כריס מורנה, "המורדים", לצידם של פליפה קולומבו, בנחמין רוחאס, קמילה בורדונבה ולואיסנה לופילטו. במסגרת הופעתה בטלנובלה, טסה ברנרד לישראל יחד עם כוכבי הטלנובלה לסיבוב הופעות שהתקיים בחופשת הפסח. באותן שנים נטלה חלק בסדרה "המתחזים" של הבמאי ותסריטאי הארגנטינאי דמיאן סיפרון.

ב-2004 השתתפה בטלנובלה של המפיקה הארגנטינאית כריס מורנה, "פלוריסיינטה", בתפקיד סבתן של פלורנסיה, דלפינה וסופיה. באותה שנה, השתתפה בסרט הארגנטינאי-ספרדי "Live-in Maid" לצידה של נורמה אליאנדרו.

ניתן לומר כי ברנרד זכתה לפופולריות בקרב אוכלוסיית צופים צעירה אשר צפו בה במסגרת הטלנובלות של כריס מורנה.

בשנת 2005 גילמה לצדה של קמילה בורדונבה בטלנובלה "אהבת נעורים" את דמותה של דונה אורורה.

ב-2006 השתתפה בטלנובלה הארגנטינאית "Collar de Esmeraldas", לצידם של אוסבלדו לפורט וקרינה סמפיני. באותה שנה השתתפה בטלנובלה הארגנטינאית "Se dice amor" לצידו של חואן דרטס.

ב-2015 הוענק לברנרד פרס "מרטין פיירו" לאור שנות הקריירה הרבות שלה.

ברנרד הייתה נשואה בפעם הראשונה למפיק, הסופר והבמאי חורחה גונסלבס, ובשנית להוראסיו סלאדה, שהיה נשיא איגוד השדרים בארגנטינה.

ברנרד נפטרה ב-20 באפריל 2022. הותירה אחריה בת, פטריסיה (ילידת 1951), שלושה נכדים ונין אחד.

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:נשים שהגיעו לגיל מאה
קטגוריה:אישים ממוצא אוסטרי
קטגוריה:אישים ממוצא בריטי
קטגוריה:ילידות 1920
קטגוריה:ארגנטינאים שנולדו ב-1920
קטגוריה:נפטרות ב-2022
קטגוריה:ארגנטינאים שנפטרו ב-2022
קטגוריה:שחקניות טלוויזיה ארגנטינאיות
דנוור ריגלמן

**דנוור לי ריגלמן השלישי** (באנגלית: **Denver Lee Riggleman III**; נולד ב-17 במרץ 1970) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס החמישי של קהיליית וירג'יניה. מחוז הקונגרס החמישי גדול בשטחו ומכיל בתוכו כ-21 ממחוזות וירג'יניה, ולמעשה ישנן שש מדינות אחרות בארצות הברית הקטנות ממנו בשטח. ב-2020 הפסיד ריגלמן את מועמדות המפלגה הרפובליקנית לייצוג המחוז לאחר שחיתן זוג הומוסקסואלי, וכהונתו נחתמה בינואר 2021.

## ביוגרפיה
### קורות חייו
ריגלמן נולד וגדל במנאסאס שבצפון וירג'יניה, וב-1988 סיים את לימודיו התיכוניים בתיוכן סטונוול ג'קסון. בשנת 1996 השלים לימודי תעודה ממכללת מחוז ברלינגטון. כעבור שנתיים השלים לימודי תואר ראשון במדיניות חוץ מאוניברסיטת וירג'יניה. כמו כן, ב-2007 נהיה לבעל תעודת בוגר מאוניברסיטת וילנובה. ריגלמן שירת בחיל האוויר של ארצות הברית במשך 15 שנה. תחילה שימש כטכנאי אוויוניקה בדרגת חוגר, ולאחר זמן מה קודם בדרגתו הצבאית והמשיך את שירותו כקצין מודיעין. בשנים 2007–2015 עבד בחברת קבלנות שעבדה עם המועצה לביטחון לאומי של ארצות הברית.

בשנת 2014, ריגלמן ורעייתו ייסדו בצוותא את "מזקקת סילברבאק", מזקקת מלאכה בת 50 אקר ביישוב אפטון שבווירג'יניה, השוכן בעמק שנאנדואה סמוך לשארלוטסוויל. ריגלמן פעל לדה-רגולציה על מזקקות במדינה ולשינויים ברשות לבקרת משקאות אלכוהוליים בווירג'יניה. יחד עם בעלי מזקקות אחרים הקים הזוג ריגלמן איחוד מזקקים ואף שכרו שדלן. ריגלמן מתח ביקורת על חוקי המס והאלכוהול של המדינה כקשים ולא הוגנים כלפי יצרני משקאות חריפים.

ב-27 באוקטובר 1989 נישא לכריסטין בלייר, והזוג חובק יחדיו שלושה ילדים.

### קריירה פוליטית
בדצמבר 2016 החל ריגלמן להתמודד על מועמדות המפלגה הרפובליקנית לתפקיד מושל וירג'יניה לקראת הבחירות למושלות המדינה ב-2017. מתנגדיו בבחירות המקדימות היו אד גילספי — לשעבר יועץ לנשיא ג'ורג' ווקר בוש, קורי סטיוארט — יושב ראש מועצת המפקחים של מחוז פרינס ו-ויליאם ופרנק וגנר, חבר הסנאט של וירג'יניה מטעם וירג'יניה ביץ'. בינתיים, במפלגה הדמוקרטית, סגן המושל המכהן ראלף נורתם זכה במועמדות וביום הבחירות הכלליות אף ניצח בבחירות. ב-16 במרץ 2017 הכריז ריגלמן על פרישתו מהמירוץ.

בבחירות 2018 היה ריגלמן המועמד הרפובליקני לבית הנבחרים של ארצות הברית מטעם מחוז הקונגרס החמישי של וירג'יניה. בבחירות הכלליות גבר על המועמדת הדמוקרטית לזלי קוקברן עם 53% מקולות הבוחרים. בקונגרס ה-116 של ארצות הברית הוא חבר הוועדה לשירותים פיננסיים. לקראת בחירות 2020, המפלגה הרפובליקנית במחוז ראפאבאנוק מתחה עליו ביקורת על שחיתן שניים מעוזריו ההומוסקסואלים. בספטמבר 2019 אף הרחיקה אותו משורותיה על שהפר כביכול עקרונות מפלגתיים בנושאי הגירה ובסוגיות פיזיקליות. עמדותיו הליברליות יחסית היו לצנינים בעיני הרפובליקנים, ולאחר ששקעה שמשו במפלגה — ב-13 ביוני 2020 הפסיד את המועמדות הרפובליקנית לבוב גוד.

## קישורים חיצוניים

* 

* 
* קייטי אדמונדסון, חבר קונגרס רפובליקני מסולק לאחר שניהל טקס חתונה חד-מינית, מאמר באתר הניו יורק טיימס, 14 ביוני 2020 

## הערות שוליים

קטגוריה:אמריקאים ילידי וירג'יניה
קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:קצינים וחוגרים בחיל האוויר של ארצות הברית
קטגוריה:אנשי עסקים אמריקאים
קטגוריה:בוגרי אוניברסיטת וירג'יניה
קטגוריה:בוגרי אוניברסיטת וילאנובה
קטגוריה:אמריקאים שנולדו ב-1970
מתן יפה

**מתן יפה** (נולד ב-5 באוקטובר 1984) הוא פעיל ויזם חברתי ישראלי, המכהן כיושב ראש קרן "שורש" וחבר בהנהגת הארגון הציוני "אל הדגל".

יפה הוא רס"ן במיל' בחטיבת הקומנדו ומייסד ארגון "כוכבי המדבר" – עמותה המפעילה תוכנית ראשונה מסוגה לפיתוח והעצמת מנהיגות בקרב בני נוער בדואים, וכיהן כמנכ״ל הארגון בין השנים 2012–2022.

## ביוגרפיה
יפה, נולד ליחיעם (ימי) וברוריה יפה. בן למשפחה ציונית שורשית ונכדו של אורי יפה. הוא גדל והתחנך בבית הכרם בירושלים וסיים את לימודי התיכון בבית הספר "הראל". בצעירותו, היה פעיל בתנועת הצופים, תחילה כחניך ומאוחר יותר כמרכז צעיר בשבט יהונתן.

בשנת 2003, התגייס לחיל שריון. הוא נשלח לקורס קציני שריון, אותו סיים כמצטיין גדודי וקיבל את דרגותיו מהרמטכ"ל. בהמשך השרות הצבאי, הוא שירת כמפקד בקורס קציני שריון (גנן קק"ש) וכמ"פ תומכי לחימה בשריון.

בשנת 2012 שימש כמנכ"ל מתחם התיירות האזורי "פונדק הק"מ ה-101" של כושי רימון.

### פעילות חברתית ותרומתו לקהילה
בשנת 2013 ייסד יפה יחד עם ד"ר מוחמד אלנבארי את עמותת "כוכבי המדבר", מתוך שאיפה להצמיח דור חדש של מנהיגים בדואים, ולקדם שוויון הזדמנויות עבור החברה הבדואית. הרעיון להקמת העמותה התגבש מתוך תובנה כי יצירת חוסן קהילתי וביטחון בנגב מחייבים שותפות בין הקהילות היהודיות והבדואיות.

בשנת 2014 נפתח המחזור הראשון של החממה למנהיגות בדואית בסיוע ראש המועצה האזורית רמת נגב, שמואל ריפמן, ומנהל כפר הנוער ניצנה, דויד פלמ"ח. בשנת 2016, תחת הנהגתו, הועתקה הפעילות למועצה האזורית בני שמעון, שם הוקם כפר הנוער חוסידמן, המוסד החינוכי הראשון מסוגו לפיתוח מנהיגות בדואית.

כמנכ"ל "כוכבי המדבר", יפה גייס מעל 100 מיליון ש"ח מתורמים פרטיים, ובשיא פעילותה מנתה העמותה מעל 100 עובדים ותקציבה השנתי עמד על כ-30 מיליון ש"ח.

במקביל לפעילותו בעמותה, הקים יפה את "קומזיץ יחד", יוזמה חברתית למיפוי אתגרי החברה הישראלית. בהמשך חבר לרב דוד לייבל והקים מחדש את ארגון "אחוות תורה", שפועל לשילוב חרדים בשוק העבודה תוך שמירה על זהותם הדתית.

עם פרוץ מלחמת 7 באוקטובר 2023, התגייס לשירות מילואים ממושך במסגרת חטיבת הקומנדו. במקביל, ייסד עם חבריו את ארגון "תיקון 2024", שניסה לעודד הנהגה פוליטית לאחדות לאומית. מתוך הבנה שהשינוי הפוליטי דורש התארגנות חדשה, ייסד יפה יחד עם עמיתיו את תנועת "אל הדגל", תנועה פוליטית המבקשת לשנות את השיח הציבורי בישראל משיח של ימין ושמאל לשיח ממוקד בעשייה ציונית. במסגרת פעילותו, הוביל את כתיבת חוק השירות הציוני, המבקש להציע חלופה לחוק הגיוס, וליצור מסלול שירות אחיד לכל אזרחי ישראל.

מתן יפה מתגורר עם אשתו אביב וחמשת בניהם ביישוב שריגים.

## פרסים והוקרה
* (2023) IIE Victor J. Goldberg Prize for the peace-building
* פרס זוסמן של הג'וינט ישראל (2019)
* אות הנשיא למתנדב (2018)
* פרס התקווה הישראלית של אוניברסיטת בן-גוריון בנגב (2018)

## קישורים חיצוניים

* 
* מתן יפה, באתר Schusterman 
* 
* 

## הערות שוליים

קטגוריה:יזמים חברתיים ישראלים
קטגוריה:אנשי המושב
קטגוריה:פעילים חברתיים ישראלים
קטגוריה:בוגרי תנועת הצופים בישראל
קטגוריה:בוגרי תיכון הראל (מבשרת ירושלים)
קטגוריה:מועצה אזורית מרחבים: אישים
קטגוריה:שריגים: אישים
מתן
קטגוריה:ישראלים שנולדו ב-1984
היינריך אוולד

**היינריך אוולד** (בגרמנית **Heinrich Ewald;** ) היה אוריינטליסט גרמני ותאולוג פרוטסטנטי. נחשב לאחד המזרחנים החשובים של המאה ה-19. עבודותיו על עברית וערבית, פרשנות המקרא של הברית הישנה ותולדות העברים היו פורצות דרך. עבד באוניברסיטת גטינגן ועבר לאוניברסיטת טובינגן בשנת 1837/38 לאחר שערורייה פוליטית. בשנת 1863 היה אחד ממייסדי האגודה הפרוטסטנטית הגרמנית. מאז 1869 פעל ברייכסטאג של הקונפדרציה הצפון-גרמנית  והפך למתנגד למיליטריזם הפרוסי.

## ביוגרפיה
[ממוזער|[לוחית זיכרון לאוולד  לאוולד]]
ממוזער|היינריך אוולד בתצלום מאת הרמן גינטר, ברלין; סביבות 1874
היינריך אוולד נולד בגטינגן שבממלכת הנובר ליצרן הבדים היינריך אנדראס אוולד. בשנים 1815- 1820 היה תלמיד בגימנסיית גטינגן . לאחר מכן למד באוניברסיטת גאורג אוגוסט בגטינגן כסטודנט לתאולוגיה פרוטסטנטית ולמזרחנות אצל יוהאן אייכהורן. במהלך לימודיו עבד משנת 1822 כמורה בבית הספר התיכון בוולפנבוטל. בספריית הרצוג אוגוסט איפשרה לו גישה לכתבי-יד בהם השתמש ללימודיו ולמחקריו. בשנת 1823 סיים את לימודיו לתואר דוקטור בגטינגן והמשיך שנה נוספת ללמֵד בבית הספר התיכון וולפנבוטל.

לאחר מכן עבר לפקולטה לתאולוגיה באוניברסיטת גטינגן כמרצה זוטר . בשנת 1827, לאחר מותו של אייכהורן, מונה אוולד הצעיר לפרופסור-חבר לשפות המזרח בפקולטה לפילוסופיה. לאוולד היה גם ידע בסנסקריט ובספרות הודית, ובסמסטר החורף 1826/27 הרצה בנושא "שפת הספרות והספרות בסנסקריט". ב-1830 נישא למינה גאוס, בתו של המתמטיקאי קרל פרידריך גאוס.

בתחילת שנות ה-30 של המאה ה-19 היה היינריך אוולד מזרחן ותאולוג מכובד ומוכר שיכול לקוות לעתיד גדול. בשנת 1831 מונה לפרופסור מן המניין ללימודי הברית הישנה בפקולטה לפילוסופיה של אוניברסיטת גטינגן. בשנת 1833 נבחר לאקדמיה למדעים של גטינגן , בשנת 1835 שימש כפרופסור לשפות המזרח, ובאותה שנה קיבל מינוי של כבוד בפקולטה. בדצמבר 1834 התקבל כחבר מבחוץ לאקדמיה הרוסית למדעים בסנקט פטרבורג. ב-12 בדצמבר 1837 הגיעה הקריירה שלו בגטינגן לסיום מפתיע כאשר מחה, יחד עם שישה מעמיתיו, על השינוי בחוקת ממלכת הנובר. הוא הודח מכל משרותיו כאחד משביעיית גטינגן על ידי ארנסט אוגוסט הראשון, מלך הנובר.

עם זאת, המוניטין המדעי שלו הרחיק בהרבה מעבר לגבולות ממלכת הנובר, אם כי גם חווה התנגדות עזה ואף הואשם ביהירות. במאי 1838 מונה לפרופסור מן המניין לפילוסופיה באוניברסיטת טיבינגן בממלכת וירטמברג ובשנת 1841 הועבר לפקולטה לתאולוגיה על פי בקשתו. בין תלמידיו באותה תקופה היו אוגוסט שלייכר  ואוגוסט דילמן , שהתלהבו מלימודי מזרחנות ושפות המזרח. תלמידו בטיבינגן רודולף פון רוט  ירש ברבות הימים את אוולד כפרופסור לשפות המזרח והקים בטיבינגן את הקתדרה לאינדולוגיה (לימודי הודו). על עבודתו של אוולד האפיל מותה של רעייתו, שהלכה לעולמה ב-1840 בגיל 32. כמה מיצירותיו החשובות ביותר נוצרו בטיבינגן, ושם גם החלה המחלוקת המרה שלו עם התאולוג פרדיננד באור  ועם אסכולת טיבינגן  בנושאי המחשבה הנוצרית.

## לקריאה נוספת
* 

## קישורים חיצוניים

## הערות שוליים

קטגוריה:גרמנים
קטגוריה:אנשי חינוך
קטגוריה:חברי האקדמיה הרוסית למדעים
קטגוריה:סגל אוניברסיטת טיבינגן
קטגוריה:סגל אוניברסיטת גטינגן
קטגוריה:מזרחנים
קטגוריה:חברי הרייכסטאג
קטגוריה:הבראיסטים
קטגוריה:גרמנים שנולדו ב-1803
קטגוריה:גרמנים שנפטרו ב-1875
מחנה העבודה גברסדורף

**מחנה העבודה גברסדורף** (**Gabersdorf**; נודע גם בשם וולטה, או וולטה-גברסדורף, **Wolta-Gabersdorf**) היה מחנה עבודה ובהמשך מחנה ריכוז נאצי בליבץ (Libeč במהלך השואה, היום חלק מטרוטנוב ) בצ'כיה הכבושה בידי הנאצים.

במחנה נכלאו נשים יהודיות שעבדו בעבודות כפייה במפעלי הטקסטיל של חברות האסה (Hasse), אטריך (Etrich) וברתל (Vereinigte Textilwerke K. H. Barthel). המחנה הוקם בשנת 1941 והפך למחנה משנה של גרוס-רוזן ב-22 במרץ 1944. לדברי אחת הניצולות, היו בערך 70 נשים בצריף אחד. ארוחה אופיינית במחנה הייתה מרק מים ולפת. בהדרגה ירדה איכותן וכמותן של המנות היומיות. עם התמשכות מלחמת העולם השנייה, ירדה מנת הלחם היומית של האסירים ל-220 גרם. המחנה שוחרר על ידי הצבא האדום ב-6 במאי 1945.

## קישורים חיצוניים

* 
* 
* 


## הערות שוליים

קטגוריה:השואה: מחנות ריכוז
קטגוריה:שואת יהודי צ'כוסלובקיה
משה (שיר)

"**משה**" הוא סינגל שהוקלט על ידי הזמרת הישראלית נרקיס, יחד עם הזמרת הישראלית מירי מסיקה. השיר יצא לאור ב-24 ביוני 2020, על ידי חברות התקליטים ארומה מיוזיק והליקון, כסינגל מתוך אלבום האולפן השני של נרקיס, עולם חדש. השיר נכלל גם באלבומה השביעי של מסיקה אוקיינוס.

השיר הגיע למקום השביעי במצעד השבועי של מדיה פורסט.

## רקע וכתיבה
השיר הוא בלדת פופ, שנכתבה והולחנה על ידי נרקיס, והופקה על ידי נרקיס וניר מימון. השיר עוסק בהעצמה נשית. נרקיס ומסיקה הצהירו כי הן מקדישות את השיר ל"נשים החזקות אז והיום שמאמינות בטוב, מעניקות, מחזקות, מעצימות ובזכותן נזכה לגאולת אמת". שיתוף הפעולה ביניהן נוצר לאחר שהזמינה נרקיס את מסיקה להתארח בהופעתה.

## וידאו קליפ
הווידאו קליפ הנלווה שצולם לשיר, פורסם בערוץ היוטיוב של נרקיס ב-24 ביוני 2020. הקליפ בוים על ידי איה זך.

נכון ליוני 2022 עומד מונה הצפיות של האודיו על כ-2 מיליון צפיות.

## ביקורת
אתר מאקו סקר את השיר, באומרו כי "כנראה שבעתיד עוד ידובר על הפעם הראשונה בה נוצר החיבור הקוסמי בין מירי מסיקה לזמרת הצעירה והעולה נרקיס" וכי השיר הוא "כנראה אחד השירים הכי מסקרנים שיצאו כאן השנה".

דודי פטימר ממעריב ביקר את השיר באופן חיובי: "זהו שיר שמופק היטב על ידי ניר מימון ונרקיס וזוכה לטקסט המשתמש בסיפורו של משה והסנה הבוער כמטאפורה ללב, לרגשות ולמחשבות אישיות. השתיים מגישות למאזין את ליבן במלוא הטוטאליות במנגינה מכשפת וליריקה מתוחכמת שאי אפשר להישאר אדיש כלפיהן. כן ירבו שיתופי פעולה שכאלה".

יוסי חרסונסקי ביקר את השיר באופן חיובי גם הוא, תוך שהעניק לשיר ציון של ארבעה כוכבי זהב וחצי מתוך חמישה, ואמר: "מהנקודה הזו יוצאים צלילי הערגה של נרקיס. היא נוגה, נוגעת, גם מגעת, עושה העור חידודין בקולה הבלעדי. קולה המסתלסל בעדינות של מירי מסיקה משלים נפלא כיליון נפש משותף. הלבבות נפגשים. שינוי הקצב מכניס את נרקיס לסביבה רוחנית שמימית, שמקבל ביטוי בעיבוד. מסוג השירים שמגיעים בזמן נוכח מחסור זועק נואשות במנהיג ("עכשיו הכול עומד בצל/ תחזור מהר"), גם מצדיק את חיבור הקולות המרטיט הזה. הכוריאוגרפיה בקליפ, התלבושות, התאורה הופכים את השיר מעט תיאטרלי-ראוותני, אבל זה לא מה שגורע מאיכותו".

## מיקומי שיא

## הערות שוליים

קטגוריה:שירי מירי מסיקה
קטגוריה:שירי נרקיס
קטגוריה:שירים בעברית
קטגוריה:סינגלים בהוצאת ארומה מיוזיק
קטגוריה:סינגלים בהוצאת הליקון
סיבובים

"**סיבובים**" הוא סינגל שהוקלט על ידי הזמר-יוצר הישראלי עדן חסון. השיר יצא לאור ב-7 ביולי 2020, על ידי חברות התקליטים Mobile1 Music ושרית הפקות, כסינגל מתוך אלבום 2.

## רקע וכתיבה
השיר נכתב והולחן על ידי עדן חסון וסתיו בגר, והופק על ידי בגר. עם בגר יצר חסון גם את להיטו, "אין יותר מועדונים". לדברי חסון, השיר "מוקדש לכל הבנות שיודעות מה הן רוצות, אבל לא מה הן צריכות".

## וידאו קליפ
הווידאו קליפ הנלווה לשיר הונפש על ידי נדב נחמני ופורסם בערוץ היוטיוב של חסון ב-7 ביולי 2020, בסמוך לצאת הסינגל עצמו. תוך ימים ספורים, צבר הקליפ למעלה ממיליון צפיות. נכון לנובמבר 2025, לשיר יש למעלה מ-25 מיליון צפיות ביוטיוב.

## ביקורת
עמי פרידמן מישראל היום סקר את השיר, באומרו כי "מדובר בלהיט קיץ. לא בהכרח בסדר הגודל של 'אין יותר מועדונים', הסינגל הקודם של עדן, שהפך מאז למטבע לשון ש'חזה את משבר הקורונה'. ועם זאת, קשה שלא להשוות ביניהם: גם הפעם מדובר בשיתוף פעולה עם סתיו בגר המוכשר וגם כאן מוצג לראווה הצד הפופי יותר באישיותו של המוזיקאי בן ה-25. מפגש בין שירה קצבית מסולסלת ומה שמגדיר הזמר באותה הודעה לעיתונות כ'ביט פריך ופזמון שיודע את התפקיד שלו'. באנגלית קוראים לזה הוק. וגם אם בהאזנות ראשונות הוא מעט מעצבן, ולא מסתיר את היותו מיועד לפני הכל להרמות במועדונים (דוממים כעת) עם בסים אימתניים, אכן מדובר בפזמון שממלא את הפונקציה העיקרית שלו - להידבק לכם במוח".

יוסי חרסונסקי סקר את השיר אף הוא, תוך שהעניק לו ציון של ארבעה כוכבי זהב מתוך חמישה, ואמר כי "חסון מנסה הבעה תאטרלית שבין קלילות לרצינות, הדמות שהוא שר עליה נשארת בסופו של דבר יותר אמצעי שטוח מאשר מטרה שיש בה אמירה לעומק. הקלילות הזו אפקטיבית, הופכת את השיר נגיש מאוד, מקום טוב ברשימות הפלייליסט הקייציות".

גם נועם אסולין מאתר פרוגי הביע דעה חיובית על השיר: "הלהיט החדש לגמרי מסתמן להיות ההצלחה הבאה של חסון ואנחנו בטוחים שיצליח לעבור את הרף של הקודמים לו. אין ספק ששיתוף הפעולה הזה הוא בין הטובים ביותר שראינו ולגמרי גורם לנו לעשות סיבובים ברחבי הבית".

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עדן חסון
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן חסון
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
קטגוריה:סינגלים בהוצאת Mobile1 Music
הארווי בארנס

**הארווי לואיס בארנס** (באנגלית: **Harvey Lewis Barnes**; נולד ב-9 בדצמבר 1997) הוא כדורגלן אנגלי המשחק בעמדות הקשר השמאלי והקשר ההתקפי בניוקאסל יונייטד.

## קריירת מועדונים
בארנס נולד בברנלי, לנקשייר, אך גדל בפרוורי העיר לסטר. אביו הוא כדורגלן העבר פול בארנס .

בגיל 9 הצטרף למחלקת הנוער של לסטר סיטי. ב-25 ביוני 2016 חתם על חוזה מקצועי בקבוצה וב-7 בדצמבר אותה שנה, יומיים לפני יום הולדתו ה-19, ערך את הופעת הבכורה בקבוצה כאשר נכנס כמחליף בתבוסה 0–5 לפורטו במסגרת ליגת האלופות. במהלך עונת , במסגרת פרמייר ליג 2 (ליגת המילואים של הפרמייר ליג) כבש במדי לסטר סיטי ב' 5 שערים ובישל 5 נוספים במשחק אחד.

ב-20 בינואר 2017 הושאל למילטון קינס דונס מהפוטבול ליג הראשונה. יום לאחר מכן כבש בהופעת הבכורה שלו בניצחון 3–5 על נורת'האמפטון טאון. שבוע לאחר מכן כבש שער נוסף, בניצחון החוץ 0–4 על פיטרבורו יונייטד. בסיום העונה, לאחר שכבש 6 שערים ב-21 הופעות, קיבל את תואר השחקן הצעיר של העונה במילטון קינס דונס.

באוגוסט 2017 הצטרף בארנס לברנסלי מהצ'מפיונשיפ לעונת השאלה. את שער הבכורה שלו כבש באותו החודש בניצחון 0–3 על סנדרלנד. ב-1 בינואר 2018 נקרא בארנס בחזרה ללסטר והסתיימה השאלתו. את הופעת הבכורה שלו בפרמייר ליג ערך ב-19 באפריל 2018, כאשר נכנס כמחליף בדקות הסיום בתיקו המאופס מול סאות'המפטון.

ביולי 2018 סוכמה השאלתו ללידס יונייטד, אך לאחר ששינה בארנס את דעתו ברגע האחרון הושאל לבסוף לווסט ברומיץ' אלביון. בהופעת הבכורה שלו עבור המועדון כבש שער, במשחק שהסתיים בהפסד 1–2 לבולטון וונדררס.

ב-11 בינואר 2019 חזר בארנס ללסטר סיטי. ב-20 באפריל כבש את שער הבכורה שלו במדי לסטר בתיקו 2-2 מול ווסטהאם יונייטד. ב-24 באוגוסט 2019 כבש שער בחצי מספרת אשר היווה שער הניצחון במשחק מול שפילד יונייטד, שער שזכה בתואר שער חודש אוגוסט בפרמייר ליג.

ב-23 ביולי 2023 חתם בניוקאסל יונייטד.

## קריירה בין-לאומית
בארנס ייצג את נבחרות אנגליה הצעירות, ונכלל בסגל נבחרת אנגליה עד גיל 21 לאליפות אירופה עד גיל 21.

ב-1 באוקטובר 2020 זומן בארנס לראשונה לסגל נבחרת אנגליה הבוגרת. הוא ערך את הופעת הבכורה שלו שמונה ימים לאחר מכן כשעלה כמחליף בדקה ה-76 בניצחון 0–3 על ויילס.

## תארים
;לסטר
* מגן הקהילה (1): 2021

**[[ניוקאסל יונייטד]]**
* גביע הליגה: 2024/2025
;אישיים
* שער החודש בפרמיירליג (1): אוגוסט 2019

## קישורים חיצוניים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני לסטר סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:כדורגלני ניוקאסל יונייטד
קטגוריה:אנגלים שנולדו ב-1997
ילדת פרחים (אופרה)

**ילדת הפרחים** (בקוריאנית: **꽃파는 처녀**) הוא סרט-אופרה מהפכני צפון קוריאני משנת 1972. לפי מקורות צפון-קוריאניים האופרה נכתבה על ידי מנהיגה הראשון של המדינה - קים איל-סונג בזמן שהיה בשבי בתקופת הקולוניאליזם היפני בקוריאה. מטרת של האופרה הייתה לקדם את האידאולוגיה הקומוניסטית, על ידי שילוב תמות מרכזיות כמו מאבק מעמדי נגד הבורגנות בעלילת המהפכה. מקורות סיניים טוענים כי הסרט נכתב בעזרתם של כותבים צפון-קוריאניים אחרים.

## עלילת הסרט
עלילת הסרט מתרחשת בקוריאה הצפונית בזמן הקולוניאליזם היפני, גיבורת הסרט היא ילדה ושמה קופון (Koppun) אשר מוכרת פרחים שקטפה בהרים על מנת לקנות תרופות לאמה החולה. חייה של קופון מלאים בטרגיות – מלבד אמה החולה ואביה שנפטר בילדותה, אחותה הצעירה התעוורה ואחיה הגדול נפל בשבי. קופון ומשפחתה חיים כאיכרים חסרי כול תחת חסותם של בעלי הבית הרשעים. מאז שלאם יש חוב כספי, עוזריהם של בעלי הבית מטרידים את קופון ודורשים שתעבוד בשבילם, אך אימה מסרבת. כאשר קופון מצליחה לגייס מספיק כסף בשביל התרופות של אימה, זו כבר נפטרה. אשתו של בעל הבית נעשית חולה, ומאשימה את אחותה העיוורת של קופון במחלתה, בטענה שזו אחוזה ברוחה של אימה המתה, והיא זוממת להקפיא אותה למוות בשלג. כאשר קופון חוזרת הביתה היא שואלת על אחותה, ועוזרי בעל הבית תופסים אותה וקושרים אותה. ברגע האחרון אחיה של קופון חוזר הביתה, וכאשר הוא מבין שאחותו נחטפה הוא מארגן קבוצה של כפריים על מנת להפיל את בעלי הבית.

## רקע
ברקע הסרט עומדים מספר אירועים שהתרחשו בסמוך לפיתוח הסרט. שנת 1972 התאפיינה בגידול בהכנסות הלאומיות של קוריאה הצפונית, בעקבות תוכנית כלכלית שבוצעה מספר שנים מוקדם לכן. בנוסף לכך, ארצות הברית, יחד עם קוריאה הדרומית, היו עדיין במלחמה ממושכת מול הצפון, דבר שהצדיק את האינדוקטרינציה הרעיונית של הממשלה. יתרה מכך, יחסי ארצות הברית וסין הקומוניסטית השתפרו, והלחץ על ההנהגה הצפון-קוריאנית לשתף פעולה עם שאר מדינות העולם התעצם. על כן, שנת 1972 הייתה שנה טובה להפיץ סרט פרופגנדה המגביר את אידאולוגיית ג'וצ'ה והתמות הקומוניסטיות המהפכניות.

## הצלחת הסרט
הסרט היה המצליח ביותר בהיסטוריה של קוריאה הצפונית, והוא קיבל הכרה גם בפנים הארץ וגם מחוצה לה. עד לשנת 2008 האופרה בוצעה 1,400 פעמים בקוריאה הצפונית ובשאר המדינות, הוא היה לסרט הצפון-קוריאני הראשון שזכה בפרס בין-לאומי בפרס בפסטיבל קרלובי וארי בשנת 1972 שנערך בצ'כיה. עם זאת, הוא נאסר לפרסום בשכנתה, קוריאה הדרומית, בטענה שהוא פרופגנדה קומוניסטית המסמלת את האויב. הסרט מקבל הכרה גם היום, והוא נחשב לאחת מאבני הדרך של תרבות קוריאה הצפונית. הוא מונצח בתמונות, שטרות ועוד. הסרט הצליח במיוחד בסין השכנה, ורבים מאלה שחיו בתקופת מהפכת התרבות זוכרים את הסרט לחיוב, הן בגלל ההפקה והתמה המרכזית, והן בגלל הזדהותם עם מראות החיים הקשים תחת הקולוניאליזם היפני, שכן הייתה זו גם תמה פופולרית בסין המהפכנית של אותה תקופה. הסרט היה כה פופולרי בסין עד שתיאטראות החלו להקרין את הסרט במחזור של 24 שעות עקב עומס קניית הכרטיסים.

## הערות שוליים

2020 07
קטגוריה:סרטים קוריאניים
קטגוריה:סרטי תעמולה
קטגוריה:סרטי 1972
חוף לאופולד ואסטריד

**חוף לאופולד ואסטריד** (באנגלית: **Leopold and Astrid Coast**) הוא אזור חוף, בחצי המזרחי של ארץ הנסיכה אליזבת, שבאנטארקטיקה.

החוף ממוקם בין הקצה המערבי של מדף הקרח המערבי (בקו אורך '81°24 מזרח) לבין כף פנק (בקו אורך 87°43′ מזרח).

## היסטוריה
### גילוי אזור החוף

החוף התגלה ונחקר בטיסה שהמריאה מהספינה הנורווגית ת'ורסהאוון (*Thorshavn*) ב-17 בינואר 1934; מגלי החוף, שטסו בטיסה זו, היו לוטננט אלף גונדאד (Alf Gunnestad), וקפטן נילס לארסן (Nils Larsen).

### מקור השם

שמו של החוף ניתן לו על ידי לארס כריסטנסן, ציד לווייתנים נורווגי, אשר הוביל את משלחת החקר הנוורגית.

כריסטנסן קרא לחוף על שמם של המלך לאופולד והמלכה אסטריד מבלגיה.

## לקריאה נוספת

* Wei, W.; Greenbaum, J. S.; Gourmelen, N.; Dow, C. F.; Bo, S.; Guo, J.; van Ommen, T. D.; Roberts, J. L.; Young, D. A.; Blankenship, D. D., **[https://ui.adsabs.harvard.edu/abs/2018AGUFM.C21C1355W/abstract The bathymetric and subglacial hydrological context for basal melting of the West Ice Shelf in East Antarctica]**, American Geophysical Union, Fall Meeting 2018, abstract #C21C-1355
* Narayanan, Aditya & Gille, Sarah & Mazloff, Matthew & Murali, K.. (2019), **[https://www.researchgate.net/publication/337640584_Water_mass_characteristics_of_the_Antarctic_margins_and_the_production_and_seasonality_of_Dense_Shelf_Water Water mass characteristics of the Antarctic margins and the production and seasonality of Dense Shelf Water]**, Journal of Geophysical Research: Oceans. 10.1029/2018JC014907
* Herzfeld U.C. (2004), **[https://link.springer.com/chapter/10.1007%2F978-3-642-18515-1_6 Detailed Studies of Selected Antarctic Outlet Glaciers and Ice Shelves]**, Atlas of Antarctica. Springer, Berlin, Heidelberg https://doi.org/10.1007/978-3-642-18515-1_6
* Wienecke, B. (2009), **[https://www.cambridge.org/core/journals/polar-record/article/div-classtitleemperor-penguin-colonies-in-the-australian-antarctic-territory-how-many-are-therediv/33E92CEB0B0562A73E30386AAFDCAF6A Emperor penguin colonies in the Australian Antarctic Territory: How many are there?]**, Polar Record, 45(4), 304-312. doi:10.1017/S0032247409008341


## קישורים חיצוניים
* חוף לאופולד ואסטריד באתר הסקר הגאולוגי של ארצות הברית
* חוף לאופולד ואסטריד באתר הגאזט האנטארקטי של ממשלת אוסטרליה
* חוף לאופולד ואסטריד באתר הגאזט האנטארקטי המשווה SCAR של ממשלת אוסטרליה
* חוף לאופולד ואסטריד באתר marineregions
* חוף לאופולד ואסטריד באתר mindat
* מזג אוויר נוכחי מעודכן בחוף לאופולד ואסטריד
** תחזית מזג אוויר עדכנית ארוכת טווח עבור חוף לאופולד ואסטריד

## הערות שוליים

לאופולד ואסטריד
לאופולד
נקודת אקסס

**נקודת אקסס** או **אקסס פוינט** (באנגלית: **Access Point**) היא לשון יבשה סלעית, באי אונוור, בארכיפלג פאלמר, שבאנטארקטיקה.

לשון היבשה נקודת אקסס ממוקמת דרומית- מזרחית לנקודת ביסקו; 

נקודת אקסס ממוקמת 3 קילומטרים צפונית-מערבית לכף לנקסטר.

## היסטוריה
### גילוי ומיפוי לשון היבשה

לשון היבשה מופתה לראשונה על ידי המשלחת הצרפתית השלישית לאנטארקטיקה (אשר חקרה את אנטארקטיקה בין השנים 1903–1905) בפיקודו של ז'אן-באטיסט שארקו.

הלשון מופתה במסגרת סקר של סקר שטחי חסות איי פוקלנד בשנת 1955.

### מקור השם

אנשי סקר שטחי חסות איי פוקלנד נתנו לנקודה את שמה, בשל כך שהנקודה הנמוכה אפשרה להם לעלות לחוף עם סירותיהם ("אקסס" באנגלית - "נקודת גישה").

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA435&lpg=PA435&dq=%22Access+Point%22+Antarctica&source=bl&ots=qbXGsrR9yb&sig=ACfU3U1tL4bCcnPvthzDhoBaSVSKUIiecg&hl=en&sa=X&ved=2ahUKEwjD5Mm41b7qAhVT9IUKHVQ8DMsQ6AEwBXoECAwQAQ#v=onepage&q=%22Access%20Point%22%20Antarctica&f=false Sailing Directions (planning Guide) and (enroute) for Antarctica]**, P 353

## קישורים חיצוניים
* נקודת אקסס באתר הסקר הגאולוגי של ארצות הברית
* נקודת אקסס באתר הגאזט האנטארקטי של ממשלת אוסטרליה
* נקודת אקסס באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בנקודת אקסס
** תחזית מזג אוויר עדכני ארוכת טווח עבור נקודת אקסס
** סטטיסטיקות מזג אוויר ונתוני מזג אוויר היסטוריים עבור נקודת אקסס

## הערות שוליים

אקסס
קטגוריה:ארכיפלג פאלמר: לשונות יבשה
בחלומות שלנו

"**בחלומות שלנו**" הוא סינגל שהוקלט על ידי הזמר-יוצר הישראלי דודו אהרון, יחד עם הזמר הישראלי עדן מאירי. השיר יצא לאור ב-14 ביוני 2020, על ידי חברת התקליטים NMC יונייטד אנטרטיינמנט, כסינגל שלא מתוך אלבום.

## רקע וכתיבה
השיר נכתב והולחן על ידי דודו אהרון ודולי ופן, והופק על ידי דולי ופן. השיר הוא בלדה בסגנון המוזיקה המזרחית.

## וידאו קליפ
הווידאו קליפ הנלווה שצולם לשיר בוים על ידי עמית ימין ופורסם בערוץ היוטיוב של אהרון ב־14 ביוני 2020, בסמוך לצאת הסינגל עצמו. נכון לספטמבר 2020, מונה הצפיות של הקליפ עומד על כ-13 מיליון.

## ביקורת
אתר מאקו תיאר את השיר כ"אחד השירים הכי יפים של התקופה". גם פרוגי סקרו את השיר בחיוב, תוך שהגדירו את השיר כ"שילוב מהחלומות", באומרם כי "השניים מצליחים להשלים אחד את השני בצורה מדויקת ואין ספק שלכל אחד מביניהם יש את המקום שלו בשיר... מדובר בלהיט ובשילוב מנצח. שני זמרים גדולים, ללא ספק!"

לעומתם, מבקר המוזיקה יוסי חרסונסקי העניק לשיר ציון בינוני וכתב: " מה פשר הדואט? לחלק את הסבל בין שניהם? טובים שניים מסלסלים מן האחד? לעצם העניין, אם המנגינה עוד איכשהו מעלה את השיר לנתיב הרדיו המתיידד בפקק, הרי הדואט הסתמי יותר מחרב מאשר בונה. שני קולות שונים, שלא נפגשים באמצע הדרך. לכל היותר מזכירים את שלב הדו-קרב בתחרויות הריאליטי מוזיקה".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי דודו אהרון
קטגוריה:שירי עדן מאירי
קטגוריה:דואטים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים על חלומות
קטגוריה:סינגלים בהוצאת NMC יונייטד אנטרטיינמנט
אולנה זלנסקה

**אולנה וולודימיריבנה זלנסקה** (באוקראינית: **Олена Володимирівна Зеленська**; נולדה בשם אולנה קיאשקו ב-6 בפברואר 1978) היא הגברת הראשונה של אוקראינה, אשתו של הנשיא וולודימיר זלנסקי. אדריכלית ותסריטאית קולנוע בהכשרתה. 

## ביוגרפיה
אולנה קיאשקו נולדה בקריבי ריה, מחוז דניפרופטרובסק, אוקראינה הסובייטית, ברית המועצות, בפברואר 1978. היא ובעלה לעתיד היו תלמידי אותו בית ספר, אך הם לא הכירו. זלנסקי אמר פעם שהוא הכיר רבים מבני כיתתה, אך לא את אולנה. 

הם התוודעו זה לזה כאשר אולנה למדה בפקולטה להנדסה אזרחית באוניברסיטה הלאומית קריבי ריה. הם יצאו שמונה שנים לפני שהתחתנו בשנת 2003. שנתיים לאחר מכן נולדה בתם אולכסנדרה. ב-21 בינואר 2013 נולד בנם קִירילו.

זלנסקה היא אדריכלית בהכשרתה, אך התמקדה בעיקר בכתיבת טקסטים עבור אולפני רובע 95, שייסד בעלה. בצעירותה ליוותה לעיתים קרובות את זלנסקי בהופעות ובחזרות. בהמשך הפכה לתסריטאית מן המניין.

במאי 2019 הפכה לגברת הראשונה של אוקראינה, עם בחירת בעלה לנשיאות. בדצמבר 2019 נכללה ברשימת מאה האוקראינים המשפיעים ביותר על ידי המגזין "פוקוס", כשהיא במקום ה-30.

ביוני 2020 נדבקה בקורונה, מה שגרם לנשיא להיכנס לבידוד ולבטל פגישות ממלכתיות. היא אושפזה במשך חודש בשל סיבוך של המחלה.

בפברואר 2022, במהלך הפלישה הרוסית לאוקראינה, דווח שהיא ובני ביתה התחבאו בבונקר בעוד בעלה מדרבן את הכוחות הצבאיים שנלחמים נגד הכוחות הרוסיים באזור קייב. הנשיא זלנסקי טען בפני מנהיגי המערב כי בכוונת הרוסים לחסל אותה ואת ילדיהם, וכי היא השנייה על הכוונת לאחר הנשיא עצמו, שנמצא בראש רשימת החיסול.

2023 הופיעה ברשימה השנתית טיים 100 של מגזין טיים.

## קישורים חיצוניים
* 

## הערות שוליים

קטגוריה:בני זוג של מנהיגי מדינות
קטגוריה:תסריטאיות קולנוע
קטגוריה:אדריכליות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות באוקראינה
קטגוריה:אוקראינים שהופיעו ברשימת טיים 100
קטגוריה:מעוטרי מסדר הוורד הלבן של פינלנד
קטגוריה:ילידות 1978
קטגוריה:אוקראינים שנולדו ב-1978
קטגוריה:וולודימיר זלנסקי
משרד הבריאות (אוקראינה)

**משרד הבריאות של אוקראינה** (באוקראינית: **Міністерство охорони здоров'я України**) הוא ארגון הבריאות העיקרי במערכת השלטון המרכזי של אוקראינה.
## סוכנויות-בת
* שירות הסיעוד והתברואה הממלכתי
* השירות הממלכתי לבקרת סמים ותרופות
* השירות הממלכתי למאבק באיידס ומחלות מסוכנות חברתית

## קישורים חיצוניים
*  

קטגוריה:אוקראינה: בריאות ורפואה
קטגוריה:משרדי בריאות
קטגוריה:משרדי ממשלת אוקראינה
Ex

**Ex** הוא סינגל שהוקלט על ידי הזמרת האמריקאית קיאנה לדה, מתוך המיני-אלבומים Myself ו-Selfless. השיר יצא לאור ב-13 ביולי 2018, על ידי חברת התקליטים ריפבליק רקורדס, כסינגל הראשי מתוך המיני-אלבומים.

השיר קיבל את תואר הפלטינה מאיגוד תעשיית ההקלטות האמריקאי.

## רקע וכתיבה
השיר נכתב והולחן על ידי לורן אליזבט, צ'לסי לנה וקמרון הייל, והופק על ידי לנה והייל. השיר הוא בסגנון ה-R&B, בדומה לשירים אחרים של לדה. לשיר הופקו שני רמיקסים בשיתוף הראפרים פרנץ' מונטנה וליל בייבי בהתאמה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות.

## וידאו קליפ
הווידאו קליפ הנלווה שצולם עבור השיר פורסם בערוץ היוטיוב של לדה ב-11 בספטמבר 2018. נכון ליולי 2020, מונה הצפיות של הקליפ עומד על כ-40 מיליון.

## נתוני מכירות

## קישורים חיצוניים

## הערות שוליים

קטגוריה:שירים באנגלית
אדסל ריינג'ר

**אדסל ריינג'ר** (באנגלית : **Edsel Ranger**) היא מכונית סלון, מתוצרת חטיבת **Edsel**  בקונצרן המכוניות האמריקאית **[[פורד]]** אשר יוצרה בין השנים 1960–1957 (דגם שנת 1958) בארצות הברית וקנדה

בקנדה דגמי "אדסל ריינג'ר" יוצרו באמצעות יצרנית הרכב הקנדית **Ford Motor Company of Canada**  (חברת בת של פורד).

## דורות
* דור ראשון - יוצר בין השנים 1957–1959 (דגם שנת 1958)
* דור שני - יוצר בשנת 1960

## תצורות
* 2 דלתות - הרדטופ - סדאן (דור ראשון, דור שני)
* 4 דלתות - הרדטופ - סדאן (דור ראשון, דור שני)
* 2 דלתות - הרדטופ - קופה (דור ראשון, דור שני)
* 4 דלתות - סדאן (דור ראשון, דור שני)
* 2 דלתות - קבריולה (דור שני)

## ייצור ומפרט טכני
* בשנת המודל 1958 יוצרו 21,701 יחידות.
* בשנת המודל 1959 יוצרו 30,258 יחידות.
* בשנת המודל 1960 יוצרו 2,571 יחידות.
* 4 דלתות (דגמי סדאן והרדטופ)
* 4/5 נוסעים (דגמי סדאן והרדטופ)
* מנוע קדמי, מנוע קירור מים
* מנועי בנזין 3.7 ליטר, 4.8 ליטר, 5.9 ליטר
* סוג הנעה : הנעה אחורית
* קיבולת מכל דלק - 76 ליטר

## מחירים
* מחיר היחידה 2 דלתות הרדטופ בשנת 1958 עמד על 2,588 דולר (דגם בסיסי, בארצות הברית)
* מחיר היחידה 2 דלתות סדאן בשנת 1958 עמד על 2,484 דולר (דגם בסיסי, בארצות הברית)
* מחיר היחידה 4 דלתות הרדטופ בשנת 1958 עמד על 2,643 דולר (דגם בסיסי, בארצות הברית)
* מחיר היחידה 4 דלתות סדאן בשנת 1958 עמד על 2,557 דולר (דגם בסיסי, בארצות הברית)
* מחיר היחידה בשנת 1960 נע בין 3,000-2,643 דולר (בארצות הברית)

## גלריה

קובץ:1958 Edsel Ranger 1.27.18.jpg | "אדסל ריינג'ר", שנת 1958
קובץ:Rusty Bolt Store, Seligman, Arizona LCCN2010630175.tif | "אדסל ריינג'ר"
קובץ:1958 Edsel Ranger (14925730268).jpg | "אדסל ריינג'ר", שנת 1958
קובץ:1958 Ford Edsel (14868079033).jpg | "אדסל ריינג'ר", שנת 1958
קובץ:Edsel Ranger 2door Hardtop side.jpg | "אדסל ריינג'ר", שנת 1959
קובץ:Edsel Ranger 2door Hardtop front.jpg | "אדסל ריינג'ר", 2 דלתות הרדטופ
קובץ:Edsel Ranger 2door Hardtop tail.jpg | "אדסל ריינג'ר", 2 דלתות הרדטופ
קובץ:Edsel Ranger 2door Hardtop front.jpg | "אדסל ריינג'ר", 2 דלתות הרדטופ
קובץ:1960 Edsel Ranger conv.jpg | "אדסל ריינג'ר", שנת 1960 - קבריולה
קובץ:1959 Edsel Ranger, 3 speed manual - Automobile Driving Museum - El Segundo, CA - DSC01588.jpg | "אדסל ריינג'ר"
קובץ:1960 Edsel Ranger (14295580010).jpg | "אדסל ריינג'ר", שנת 1960 - מבט לתא הנהג ולוח מחוונים


## ראו גם
* אדסל ברמודה
* אדסל וילאג'ר
* אדסל קורסייר
* אדסל סיטיישן

## קישורים חיצוניים

* 
* 
* 
* 

## הערות שוליים

קטגוריה:דגמי מכוניות שהושקו ב-1957
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
ריינג'ר
אורי אשר

**אורי אשר** (נולד ב-11 בדצמבר 1946) הוא מדען מחשב ומתמטיקאי יישומי ישראלי-קנדי, חבר החברה המלכותית של קנדה.

## קורות חיים
אשר נולד לזוג הורים מהגרים מפולין אשר הגיעו לפלשתינה בשנות ה-30 המוקדמות, למד בתיכון חדש בתל אביב ובשנת 1964 התגייס לצנחנים. לאחר שחרורו השלים תואר ראשון ושני במתמטיקה שימושית באוניברסיטת תל אביב ומיד אחר כך המשיך לדוקטורט במדעי המחשב באוניברסיטת מינסוטה במינאפוליס, ארצות הברית.

בשנת 1976 הצטרף כחבר סגל לאוניברסיטת קולומביה הבריטית שבקנדה ובשנת 1986 הועלה לדרגת פרופסור מן המניין. אשר הרבה לקיים מחקרים משותפים עם חוקרים בולטים במדעי המחשב ומתמטיקה יישומית מאוניברסיטת תל אביב ומכון ויצמן, לשם הגיע במסגרת שנת שבתון.

## מחקריו

לאשר תרומה רבה למחקר המדעי באלגוריתמים שונים לפתרון בעיות בנושאי גרפיקה ממוחשבת, גאופיזיקה, עיבוד תמונה, רובוטיקה זרימה חישובית וכלכלה. הישגיו המדעיים אפשרו אופטימיזציה של משוואות דיפרנציאליות חלקיות תחת אילוצים שונים, הפרעות המילטוניאניות, הסקת בעיות הפיכות ופיתוחים רבים נוספים.

ברבות השנים פרסם אשר עשרות מאמרים, 4 ספרים ויישומי מחשב רבים המממשים את פיתוחי התאוריה.

כיום מתגורר אשר עם אשתו בוונקובר, קנדה. אב לשני ילדים.

## פרסים ותוארי כבוד
במהלך השנים זכה אשר במספר פרסים:
* חבר החברה המלכותית של קנדה  (2018)
* עמית האגודה למתמטיקה שימושית  (2010)
* פרס CAIMS, האגודה הקנדית למתמטיקה שימושית (2010)

## קישורים חיצוניים
* אתר הבית של אורי אשר, המחלקה למדעי המחשב, אוניברסיטת קולומביה הבריטית
* מאמרים של אורי אשר

קטגוריה:בוגרי אוניברסיטת תל אביב
קטגוריה:מדעני מחשב ישראלים
קטגוריה:בעלי תואר דוקטור מאוניברסיטת מינסוטה
קטגוריה:סגל אוניברסיטאות בקנדה
קטגוריה:מתמטיקאים קנדים
קטגוריה:ישראלים שנולדו ב-1946
זריאדיה (אולם קונצרטים)

**אולם זריאדיה** (ברוסית: **Зал Зарядье**) הוא אולם קונצרטים במוסקבה, הממוקם בפארק זריאדיה. נפתח בשנת 2018.

## תכונות מבנה
מתחם אולם הקונצרטים בנוי על גבעה מלאכותית, הבניין אוורירי, מואר עם קווים דקים. חלונות זכוכית מספקים נוף פנורמי של הקרמלין, העיר העתיקה, נהר מוסקבה.

לבניין אולם הקונצרטים שתי קומות תת-קרקעיות וארבע קומות קרקע. השטח הכולל הוא 25600 מ"ר במתחם שני אולמות: אולם קונצרטים גדול עם 1578 מושבים וקטן עם 396 מושבים.
שני אמפיתיאטרונים פתוחים צמודים לבניין - גדול ל 1600 מקומות ישיבה וקטן עם מסך מדיה ל -400 מושבים.

לאולם הגדול יש יכולת טרנספורמציה (אולם טרנספורמר הראשון ברוסיה): ניתן ליישר את האמפיתיאטרון לדוכנים, ניתן לכוון את התזמורת בגובה. האולם מצויד גם במכונות עליונות. הווילונות נעדרים, הקירות מרופדים בארז, המרפסות מיוצרות בצורה של גל.

## קישורים חיצוניים

* 

קטגוריה:מוסקבה: מבנים
קטגוריה:מוסקבה: אולמות קונצרטים
קלווין ראנסי

**קלווין ראנסי** (באנגלית: **Kelvin Ransey**; נולד ב-3 במאי 1958) הוא כדורסלן עבר אמריקאי, אשר שיחק בליגת ה-NBA בין השנים 1980–1986. ממוצעיו הכוללים לאורך 6 עונותיו בליגה הם 11.4 נקודות, 5.2 אסיסטים ו-1.9 ריבאונדים למשחק.

## קריירת מכללות
ראנסי נולד וגדל בעיר טולידו שבאוהיו, ובין השנים 1976–1980 למד באוניברסיטת המדינה של אוהיו ("אוהיו סטייט"). בעונתו האחרונה בקבוצת הכדורסל של האוניברסיטה, הוביל אותה לצדם של הרב ויליאמס וקלארק קלוג לשלב שמינית גמר טורניר אליפות המכללות (NCAA Sweet Sixteen), לראשונה מזה 9 שנים. במשחק שמינית הגמר הצטיין ראנסי עם 29 נקודות, אך קבוצתו הפסידה מול UCLA, בה שיחק קיקי ואנדוויי. לאורך אותה עונה רשם ממוצעים של 16.2 נקודות, 5.9 אסיסטים ו-4.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American).

## קריירת משחק מקצועית
בדראפט ה-NBA 1980 נבחר ראנסי בבחירה הרביעית על ידי שיקגו בולס, ומיד נשלח בטרייד לפורטלנד טרייל בלייזרס. בעונתו הראשונה בפורטלנד קלע 15.2 נקודות ומסר 6.9 אסיסטים בממוצע למשחק, כרכז הפותח של הקבוצה, ובסיומה הפסיד לדארל גריפית' בהצבעה לפרס רוקי העונה, על חודו של קול אחד (18 לעומת 19). בעונת  העמיד ממוצעים של 16.1 נקודות, 7.1 אסיסטים, 2.4 ריבאונדים ו-1.2 חטיפות למשחק, אשר בדיעבד היו שיאי הקריירה שלו בכל הקטגוריות.

ביוני 1982, לאחר שתי עונות עם הטרייל בלייזרס, הועבר בטרייד לדאלאס מאבריקס תמורת ויין קופר ובחירת דראפט עתידית. בעונתו היחידה בקבוצה קלע 11.1 נקודות בממוצע למשחק, כשחקן ספסל.

לקראת עונת  הועבר בטרייד לניו ג'רזי נטס, בתמורה לפוטס ווקר ושתי בחירות דראפט עתידיות. באותה עונה סייע לנטס להעפיל לחצי גמר האזור המזרחי, כשקלע 9.5 נקודות למשחק כמחליפו מהספסל של מייקל ריי ריצ'רדסון. בסיום עונתו השלישית בניו ג'רזי, , פרש ראנסי ממשחק, בגיל 28.

בשנת 1989 חזר מפרישתו ושיחק עונה אחת בקבוצת "קולומבוס הורייזון" מליגת ה-CBA, בטרם פרש באופן סופי.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של שיקגו בולס
קטגוריה:כדורסלני פורטלנד טרייל בלייזרס
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:אמריקאים שנולדו ב-1958
סלביאנסקי באזאר

**פסטיבל האמנות הבינלאומי "סלביאנסקי באזאר בויטבסק"** (בבלארוסית: **Міжнародны фестываль мастацтваў "Славянскі базар у Віцебску"**) הוא פסטיבל אמנות בינלאומי שנתי, המתקיים בויטבסק מאז 1992.

הפסטיבל נתפס כאירוע תרבותי נפוץ של שלוש מדינות: בלארוס, רוסיה, אוקראינה. מאפיין מיוחד של הפסטיבל הוא התחרות הבינלאומית של מבצעי שירי אסטרדה ותחרות מוזיקת ילדים בינלאומית (מאז 2003). מאז 1993 סלביאנסקי באזאר חבר בארגון FIDOF. בנוסף לתחרויות, הפסטיבל מיוצג באופן נרחב לא רק בתרבות שירים, אלא גם מגוון של אומנויות - אומנויות חזותיות, תיאטרון, קולנוע ויצירה עממית. ימי הפסטיבל כוללים מפגשים יצירתיים עם דמויות שונות של תרבות עולמית, הצגת הפקות וסרטים תיאטרליים, תערוכות אמנות וכן ירידים בהשתתפות בעלי מלאכה.

"סלביאנסקי באזאר בויטבסק" ממצב עצמו כ"פעולה תרבותית רחבת היקף, בין-מדינית, של איחוד רוסיה ובלארוס, המתמקדת באיחוד כוחות יצירה רב-לאומיים, כל הערך החשוב ביותר שכל אחת מהתרבויות הלאומיות מפורסם בזכות, האינטראקציה וההתערבות בין תרבויות שונות, אחדות רוחנית. עמי העולם, הקמת קהילה שלווה. הפסטיבל בעל אופי המוני פתוח, תורם להחייאתם והתפתחותם של התרבות והאמנות האמנותית בכלל. פסטיבל נועד לתמוך בכישרונות צעירים וחדשנות באמנות.

## קישורים חיצוניים

* 

## הערות שוליים

*
קטגוריה:בלארוס: תרבות
קטגוריה:פסטיבלי מוזיקה
קטגוריה:אירועים בחודש יולי
עוזר הרמטכ"ל

**עוזר הרמטכ"ל** הוא קצין בדרגת אלוף-משנה המשרת בלשכת הרמטכ"ל, חבר המטה הכללי של צה"ל ומשמש כעוזר אישי לראש המטה הכללי של צה"ל.

עוסק בנושאים רגישים כמו עניינים אישיים הנוגעים לבעלי תפקידים. הוא בדרך כלל איש סודו של הרמטכ"ל ומהאנשים הקרובים אליו ביותר. על פי רוב, עוסק בסוגיות הנוגעות למינויי בכירים בצה"ל, מדיניות תקשורתית, קשר בכיר עם גופים אזרחיים ועוד. מי שמגדיר את תפקידו של עוזר הרמטכ"ל הוא הרמטכ"ל עצמו.

התפקיד נוצר ב־1984, כשדני רוטשילד מונה לעוזר הרמטכ"ל בדרגת אלוף-משנה.קודם לכן היה עוזרו הבכיר של הרמטכ"ל ראש לשכת הרמטכ"ל בדרגת סא"ל.

## רשימת עוזרי הרמטכ"ל

## הערות שוליים

*
ברושים (ואן גוך)

**ברושים** (בצרפתית: **Les Cyprès**)  הוא ציור בצבעי שמן של הצייר ההולנדי וינסנט ואן גוך, שנוצר בשנת 1889. ביצירה מתוארים שני עצי ברוש באזורי הכפר בצרפת. כיום, היצירה מוצגת במוזיאון המטרופוליטן לאמנות שבניו יורק.

היצירה נוצרה בעת שהייתו של ואן גוך במוסד לבריאות הנפש ע"ש סן-פול בסן רמי. על אף שהותו במוסד הותר לו להמשיך לצייר. במכתב שכתב לאחיו, כתב ואן גוך: "עצי ברוש תמיד הטרידו את מנוחתי". השווה אותם לאובליסקים מצריים עתיקים כי יש להם, כביכול, את אותו " קו זקוף מרהיב ביופיו ".

התעניינותו של ואן גוך בעצי הברוש הובילה לכמה יצירות מלבד ברושים, כגון דרך ברושים וכוכב, שדה חיטה עם ברושים וליל כוכבים. ניתן לראות גם את הקווים המעוגלים המאפיינים לצייר וכן ירח במצב סהר. בשנת 1890, היצירה הוצגה במפגש של האמנים העצמאיים (Société des Artistes Indépendants) בפריז.

## קישורים חיצוניים

## הערות שוליים

קטגוריה:ציורי שמן
קטגוריה:וינסנט ואן גוך: ציורים
קטגוריה:המוזיאון לאמנות מודרנית
קטגוריה:ברוש בתרבות
קטגוריה:עצים בציורים
אמיר לזר

**אמיר לזר** (נולד בשנת 1973) הוא קצין צה"ל בדימוס בדרגת תת-אלוף שכיהן כראש להק האוויר במטה חיל האוויר הישראלי. מכהן כעוזר שר הביטחון להתגוננות וראש אגף אמצעים מיוחדים.

## ביוגרפיה
לזר התגייס לצה"ל ב-1991 וסיים קורס טיס במגמת קרב ב-1993. הוא הדריך בבית הספר לטיסה והטיס מטוסי F-15 ו-F-16. פיקד על טייסת 105 (F-16D) בשנים 2010–2012 ועל טייסת 107 (F-16I) בשנים 2012–2014. לאחר מכן שירת בלהק מבצעי אוויר כראש ענף תקיפה עד 2015 וכמפקד יחידת השליטה והמבצעים עד 2017. ב-2017 מונה למפקד בסיס רמת דוד. ביולי 2020 מונה לראש להק האוויר. במאי 2022 פרש מצה"ל. ב-7 ביוני 2022 מונה לעוזר שר הביטחון להתגוננות.

## חיים אישיים והשכלה
לזר בעל תואר ראשון במשפטים ותואר שני במשפט עסקי מהמרכז הבינתחומי הרצליה. הוא בוגר לימודי אסטרטגית משאבים לאומית מהאוניברסיטה לביטחון לאומי בוושינגטון די. סי. נשוי ואב לשלושה.

## קישורים חיצוניים

* 
* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:טייסי חיל האוויר הישראלי
קטגוריה:ראשי להק האוויר
קטגוריה:בוגרי המרכז הבינתחומי הרצליה
קטגוריה:בוגרי האוניברסיטה לביטחון לאומי
קטגוריה:ראשי האגף לאמצעים מיוחדים
קטגוריה:ישראלים שנולדו ב-1973
מריה תרזה דה פיליפיס

[250px|שמאל|ממוזער|דה פיליפיס במרוץ הגרנד פרי האיטלקי בספטמבר [1958, במכונית מזראטי 250F]]
**מריה תרזה דה פיליפיס** (11 בנובמבר 1926 – 8 בינואר 2016) הייתה נהגת מרוצים איטלקית, והאישה הראשונה שהתחרתה במרוץ פורמולה 1. הופעת הבכורה שלה בפורמולה 1 הייתה ב-18 במאי 1958, אך היא השתתפה בחמישה מרוצי גרנד פרי בלבד. אף שקריירת המרוצים שלה בפורמולה 1 הייתה קצרה, היא זכורה כחלוצה בתחום הספורט המוטורי ולרשותה עומדים ניצחונות במרוצים בכלי רכב אחרים.

## ילדותה
דה פיליפיס נולדה ב-11 בנובמבר 1926 בנאפולי שבאיטליה, הצעירה מבין חמישה ילדים של רוזן איטלקי ואם ספרדייה. אביה היה הבעלים של פאלאצו מריגליאנו, טירה מהמאה ה-16 בנאפולי ושל פאלאזו ביאנקו (הארמון הלבן) ליד קסרטה. בנערותה הייתה רוכבת סוסים וטניסאית נלהבת.

בגיל 22 החלה דה פיליפיס בקריירת המרוצים שלה. שניים מאחיה אמרו לה שהיא לא תוכל להתקדם, וניסו להכשיל אותה ולהמר שתהיה איטית. היא ניצחה במרוץ הראשון שלה, כשהיא נוהגת על פיאט 500 בנסיעה של 10 קילומטר בין סלרנו לקאווה דה טירני. היא המשיכה לנהוג באליפות איטליה לרכבי ספורט, וסיימה במקום השני בעונת 1954. מזראטי החתימה אותה כנהגת מותג כשראתה את הפוטנציאל שלה.

דה פיליפיס לקחה חלק באירועי מרוץ מוטוריים שונים, כולל מרוצי גבעות וסיבולת, לפני שניתנה לה הזדמנות לנהוג על פורמולה 1. היא סיימה במקום השני במרוץ מכוניות ספורט בגראנד פרי בנאפולי בשנת 1956, כשהיא נוהגת על מזארטי 200S.

## פורמולה 1
מזראטי הייתה יצרנית שילדות פורמולה 1 מצליחה שהעמידה מספר צוותים מנצחים לתחרויות בשנות ה-50 של המאה ה-20. ב-1957 זכה חואן מנואל פנג'יו עם מזראטי 250F באליפותו החמישית והאחרונה. הקבוצה נסוגה רשמית מהספורט בסוף אותה השנה, אך רבים מהרכבים נותרו בסבב כשהם משמשים נהגים פרטיים. ב-18 במאי 1958 ניתנה לדה פיליפס הזדמנות להתמודד בגראנד פרי מונקו, בסיבוב השני של עונת פורמולה 1 עם אחד מהמזראטי 250F. מבין 31 המשתתפים רק מחצית השיגו את זמן הדירוג המינימלי, ודה פיליפס ביניהם, פיגרה ב-5.8 שניות. באותה השנה הורשו כלל הנהגים בגרנד פרי הבלגי להתחרות, ודה פיליפס עלתה להתחרות והגיעה למקום האחרון, כ-34 שניות אחרי טוני ברוקס. עקב פרשית נהגים רבים באותו המרוץ היא דורגה במיקום העשירי, והייתה האישה היחידה בין 82 נהגים.

במהלך הקריירה שלה היא השתתפה בחמישה מרוצי גרנד פרי, שבהם העפילה לשלושה מרוצים, אך לא הצליחה לזכות בניקוד בסבב האליפות. היא השתתפה גם בשני מרוצי גרנד פרי מחוץ לסבב, ובמרוץ סירקוזה באיטליה, היא הגיעה למקום החמישי.

## פרישה
שנת 1958 הייתה שנה טרגית בה נהרגו מספר נהגי פורמולה 1 במהלך התחרויות. ב-1 במרץ 1959 נהרג גם ראש צוות פורשה, ז'אן בהרה. דה פיליפס שאמורה הייתה להתחרות באותה האירוע החליטה לעזוב את ענף הספורט לאחר כ-20 שנים של נהיגת מרוצים.

בסביבות שנת 1960 התחתנה עם הכימאי האוסטרי תיאודור חוסק והקימה משפחה. היא התרחקה מכל סוגי המרוצים המוטוריים עד שנת 1979 אז הצטרפה למועדון הבינלאומי של נהגי F1 לשעבר גרנד פרי, והמשיכה לתפקיד סגנית הנשיא בשנת 1997. היא הייתה גם חברה מייסדת במועדון מזראטי בשנת 2004, והייתה ליושבת הראש שלו.

ב-8 בינואר 2016 נפטרה דה פיליפס בגיל 89.

## קישורים חיצוניים

* 

קטגוריה:נהגי פורמולה 1
קטגוריה:נהגי קבוצת מזארטי
קטגוריה:ספורטאיות איטלקיות
קטגוריה:נהגי מכוניות מרוץ איטלקים
קטגוריה:נהגות מכוניות מרוץ
קטגוריה:איטלקיות שנולדו ב-1926
קטגוריה:איטלקים שנולדו ב-1926
קטגוריה:נפטרות ב-2016
קטגוריה:איטלקים שנפטרו ב-2016
ג'יימס קרול בקוויט

ממוזער|ג'יימס קרול בקוויט, דיוקן עצמי, 1899
**ג'יימס קרול בקוויט** (באנגלית: **James Carroll Beckwith**; 23 בספטמבר 1852 – 24 באוקטובר 1917) היה צייר נוף, דיוקן וז'אנר אמריקאי, שסגנונו הנטורליסטי הביא להכרתו כדמות מכובדת באמנות האמריקאית.

## ביוגרפיה
קרול בקוויט, נולד בחניבעל, מיזורי ב-23 בספטמבר 1852, בנם של צ'ארלס ומליסה בקוויט. עם זאת, הוא גדל בשיקגו, שם לאביו הייתה מכולת סיטונאית. בשנת 1868, שהיה בן 16, הוא למד אמנות באקדמיה לעיצוב בשיקגו אצל וולטר שירלו עד שהשריפה הגדולה של 1871 הרסה הכל (כולל חלק ניכר ממרכז העיר). לאחר מכן הוא נסע לניו יורק ולמד באקדמיה הלאומית לעיצוב אצל למואל וילמרט ובהמשך נסע לפריז, ושם שהה מנובמבר 1873 עד 1878.
ממוזער|ג'יימס קרול בקוויט, דיוקן של מארק טוויין, 1890
בפריז הוא לקח קורסים לציור אצל אדולף איבון ולמד ציור אצל קרלוס דוראן שבשנת 1877 בחר בקרול בקוויט ובג'ון סינגר סרג'נט כדי לעזור לו בציור קיר בארמון לוקסמבורג. כשחזר לארצות הברית בשנת 1878, הוא הפך בהדרגה לדמות בולטת באמנות האמריקאית. כישרונותיו כצייר הבטיחו לו משרת הוראה בליגה לסטודנטים לאמנות בניו יורק, שם לימד בין השנים 1878 עד 1882 ובשנים 1886 עד 1887. אלברט הרטר היה בין תלמידיו. כאמן, הוא התרכז בעיקר בפורטרטים, בחקר דמויות וברישומים מפורטות של אנדרטאות היסטוריות, אך מעולם לא איבד את התעניינותו בעיצוב דקורטיבי.

בין דיוקנאותיו ניתן למצוא את אלה של ויליאם מריט צ'ייס (1882), העלמה ג'ורדן (1883), מארק טוויין, תאודור רוזוולט, תומאס אליבון ג'נווייר, ג'ון שופילד וויליאם מ. ולטון.

הוא התחתן עם ברטה הול ב-1 ביוני 1887, וחברו ג'ון סינגר סרג'נט נתן להם ציורי צבעי מים מוונציה במתנה.

## עבודות והכרה
בקוויט לקח חלק פעיל בהקמת האגודה לאמנויות יפות והיה נשיא הליגה הלאומית לאמנות. הוא לימד בליגת הסטודנטים לאמנות בניו יורק - שם ויולט אוקלי הייתה אחת מתלמידותיו.

בקוויט זכה בפרסים רבים, כולל ציון לשבח בתערוכת פריז בשנת 1889 ומדליית זהב בתערוכת אטלנטה בשנת 1895.

הוא גם זכה בפרס בתערוכה בפריז בשנת 1899 על יצירה שהיא ככל הנראה עבודתו המפורסמת ביותר: דיוקן של ויליאם מ. וולטון, 1886. הוא זכה במדליית זהב בתערוכת צ'ארלסטון בשנת 1902 והציג בתערוכת יריד העולם בסנט לואיס בשנת 1904 כשהוא מציג את ציורו "הנאוטילוס" יחד עם דיוקן אשתו.
ממוזער|ג'יימס קרול בקוויט, אם ובנה, 1910
קרול חזר לפריז בשנת 1893 כדי לצייר מספר ציורי קיר ואז חזר לארצות הברית לצייר ציורי קיר על אחת הכיפות בבניין האומנויות הליברליות, בתערוכה הקולומביאנית העולמית בשיקגו בהמשך 1893. הוא התגורר באיטליה בשנים 1910 - 1914 וצייר מונומנטים, מבנים ונופים.

ג'יימס קרול בקוויט נפטר מהתקף לב בדירתו במלון שווילר ברחוב הארבעים וחמישה במערב העיר ניו יורק ב-24 באוקטובר 1917, בן 65.

ניירותיו, כולל ספרי הרישומים שלו והיומנים ששמר משנת 1871 ועד מותו בשנת 1917 מוחזקים על ידי האקדמיה הלאומית לעיצוב בניו יורק.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:ציירים אמריקאים
קטגוריה:אמריקאים שנולדו ב-1852
קטגוריה:אמריקאים שנפטרו ב-1917
דרך האמנות - לשלום והבנה הדדית

**דרך האמנות - לשלום והבנה הדדית** הוא פרס המוענק לפעילי תרבות ואמנות, קולקטיבי יצירה, ארגונים אשר תרמו תרומה משמעותית לחיזוק שיתוף הפעולה התרבותי הבינלאומי, תעמולה של ההישגים והדוגמאות לתרבות האמנות העולמית על בסיס אידיאלים וערכים הומניסטיים.

הפרס מוענק על ידי נשיא בלארוס או גורם רשמי שהוסמך על ידו בטקס הפתיחה של הפסטיבל הבינלאומי "סלביאנסקי באזאר בויטבסק".

מקבלי הפרס:
* 2005 - אנדריי פטרוב
* 2006 - אלה פוגצ'ובה
* 2007 - סופיה רוטרו
* 2008 - אלכסנדרה פחמוטובה
* 2009 - ולרי לאונטייב
* 2010 - ולדימיר מוליאבין ופסניארי
* 2011 - איגור לוצ'נוק
* 2012 - לב לשצ'נקו
* 2013 - אדיתה פייכה
* 2014 - נדז'דה בבקינה
* 2015 - פולאד בולבולולו
* 2016 - מיכאיל פינברג והתזמורת הקונצרטית האקדמית הלאומית של בלארוס
* 2017 - תמרה גוורדציטלי
* 2018 - רוזה רימבייבה
* 2019 - טייסיה פובאלי
* 2020 - פיליפ קירקורוב
* 2021 - ניקולאי בסקוב 
* 2022 - אנטולי ירמולנקו
* 2023 - ילנה ספירידוביץ'
* 2024 - גרגורי לפס 
* 2025 - יורי אנטונוב 
שמותיהם של זוכי הפרס מונצחים ב"שדרת הכוכבים" שליד האמפיתיאטרון.

## קישורים חיצוניים

* "שדרת הכוכבים", באתר של הפסטיבל "סלביאנסקי באזאר"

## הערות שוליים

קטגוריה:סלביאנסקי באזאר
קטגוריה:פרסים אירופאיים